الحمد لله اشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في لقاء جديد. من
لقاءات آآ قصص الاصحاب الكرام رضي الله عنهم وارضاهم كل مرة بنتناول قصة صحابي بنحاول نخلصها في مرة واحدة في العادة بيبقى صحابي اما مش مشهور او قصته محدودة يعني لم تزكر في السيرة او لم نتعرض لها في السيرة وبنحاول
لكل الصحابة حقهم لان لهم حق يعني حق علينا بلا شك طيب النهاردة اخترنا ايه؟ النهاردة يا جماعة احنا في يوم كم؟ احنا في يوم تسعة ديسمبر ده يوم تسجيل الدرس دوت يعني. آآ اتسجل يوم تسعة ديسمبر
سنة عشرين اربعة وعشرين. وآآ تزامن تسجيله تسجيله مع آآ آآ آآ سقوط آآ نظام بشار يعني احنا تاني يوم كان ده كان امبارح كان يوم تمانية اتناشر بفضل الله سبحانه وتعالى كان يعني سقوط هزا الطاغية
وتحرير الاسرى من سجون آآ صدناية وغيرها. والبهجة اللي عمت على الناس والمسلمين في في هزا الوقت. انا باسجل اللحظة التاريخية ديت والله اعلم بالغيب ايه اللي هيحصل بكرة. لكن احنا النهاردة عايشين في فرحة آآ سقوط هزا الطاغية. وفي فرحة الناس اللي صمدوا
كتير احنا شفنا دموع هائلة. طبعا بالتوازي مع كده في احداس في غزة بتحصل وبنشوف صمود اهل غزة. لكن احنا امبارح اكتشفنا ان كان فيه قصص صمود رهيبة طلعت في سوريا واحنا ما نعرفش عنها حاجة
واحنا ما نعرفش عنها حاجة. صمود ناس طالعين من من سجن صدناية دوت آآ بيقول لك بقى لي اربعين سنة جوة. اربعين سنة جوة. ليه انت بقى لك اربعين سنة جوة؟ قال لك
انا كنت طيار في جيش بشار او حافز الاسد بقى اللي قبليه يعني. وانا رفضت اضرب كان طالعين طيارة عشان يضرب حماه يضربهم بالصواريخ ايام المزبحة بتاعة حافز الاسد بيقول انا رفضت اعمل كده بقى له تلاتة واربعين سنة في السجن بسبب ان رفض الامر ده
ما شاء الله على الصمود والسبات على الحق والتضحية في سبيل الله تعالى. واللي بقى له خمستاشر سنة وبقى له خمسة وعشرين سنة على كلمة اتقالت او مسلا على شكوا فيه مسلا. تمام؟ آآ يعني حاجة يعني انا الصراحة جسمنا الاشعر من امبارح من كمية المواعظ
حزوا العبر والناس الصلبة الصامدة اللي احنا بنشوفها. لأ سوري يا جماعة ولادة. يعني سوريا ولادة. يعني احنا آآ آآ كنا بص احنا كنا متضائلين قدام اهل غزة فعلا والى الان
الى الان بنتضال امام اهل غزة. تمام؟ والان بنتضال اكتر اكتر امام اهل سوريا. سيبك بقى من داعية وشيخ وخاتم وجامد انسى انسى الكلام ده. هو ده هو ده اللي احنا شايفينه ده يا جماعة هو ده الشغل. احنا الولا حاجة احنا الولا حاجة. انت بتحتقر كل عملك. مجرد ما تشوف
واحد من الصامدين في في حلب ولا في ادلب ولا في في غزة ولا في آآ لأ لأ في في ايمان يا جماعة زي ما النبي عليه الصلاة والسلام قال الايمان في الشام. تمام؟ الايمان في الشام. ازا فسد الشام فلا خير فيكم. تمام؟ جند الله في
يا رب يلحقنا بهم يا رب ونقدر نبقى شبههم بس فعلا صلابة نفسية غير طبيعية ناس صلبة صلبة وايمانات عالية جدا. فالحقيقة احتفاء بالحدس الجميل دوت حبيت ان انا اختار النهاردة قصة رجل صلب
يعني يعني اختيار عبدالله بن حزافة النهاردة ليس اختيارا عشوائيا. وانما اختيارا ايه آآ له هدف النهاردة اخترت رجل صلب يتناسب مع كمية الصلابة اللي انا شايفها في اهل غزة واهل سوريا وغيرهم. بس الصراحة النهاردة هنشوف واحد بقى يعني ايه مع احترامي للجميع. لأ ده عدى
يعني عدى ده هيبقى بالنسبة لنا قدوة بقى بالنسبة لنا احنا بالنسبة لاهل غزة. بالنسبة لاهل سوريا اي حد يا جماعة عنده مشكلة في في من اول مشكلة صغيرة لغاية اكبر مشكلة. عندك مشكلة في التزامك. عندك مشكلة في
في الفتن المحيطة بك. آآ عندك مشكلة مش عارف اسبت على حجابي. عندك مشكلة في اضطهاد بيحصل عليك. في ضغط آآ يعني عليك بسبب التزامك تمام؟ آآ عندك مشكلة اكبر من كده انت في دولة آآ آآ في عدو في يهود في طائفية آآ زي العلويين آآ في في سجن
تمام فيه تهديد بقتل بص هات لي اخرك عبدالله بن حزافة ماشي معنا هات اخرك عبدالله بن حزافة ماشي معنا قدوة لهؤلاء جميعا. من اول اللي بس يعني مش عارف يصلي
لغاية المهدد بالقتل كل يوم عبدالله ابن حزافة عدى كل دوت رجل عقيدة رجل صلب رجل من طراز فريد. رجل المستحيل. زمان كنا بنقرا رواية رجل مستحيل بتاعة نبيل فاروق عارفينها
الراجل مستحيل كان شخصية خيالية يعني يعني آآ آآ ممكن يكون فيه ناس قريبة من كده بس مش للدرجة دي يعني. بس في الحقيقة آآ آآ الالقاب الفخمة ديت اولى بها اصحاب النبي عليه الصلاة والسلام. فيا بنا يعني نعيش مع قصة رجل مستحيل. رجل مستحيل عبدالله بن حزافة السهمي
رضي الله عنه وارضاه. يكفي بس كمقدمة كده عبدالله بن حصيف السميق قابل اقوى رجال الدنيا قابل لوحده اقوى رجال الدنيا. وتحدى اقوى رجال الدنيا. قابل ملك الفرس كسرى وقابل احد ملوك الروم
تمام واجه الاتنين واحد واجه الاتنين اقوى ملوك الارض بيواجههم عبدالله بن حزافة السهمي وبيسبت قدام الاتنين بكل صلابة وكل قوة. مش عايز استعجل احداس بس خليني ارجع ورا شوية ونعرف عبدالله بن حزافة السهمي ده آآ قصته بدأت منين؟ لازم تعرف ان عبدالله بن حزافة السمي من الاوائل
ممن اسلم قديما يعني ده مش رجل من اهل المدينة ولا من الانصار. عبدالله بن حزافة جماعة مهاجرين. عبدالله بن حزافة رجل من اهل مكة عبدالله بن حزافة رجل عقيدة رجل من رعيل الاول اسلم قديما اسلم قديما وشاف بقى الابتلاءات كلها من الاول
برضو هي الصلاة بادئة معه من الاول. دوت بقى تعرض لايزاء رهيب في مكة. تعرض لتعذيب وتعرض لسب وشتم. بص خد من كله. تمام ومن شدة الازية اللي اتعرض لها عبدالله بن حزافة
النبي عليه الصلاة والسلام اذن له ان يهاجر الى الحبشة متخيل كمية الازلة اتعرض لها قد ايه النبي عليه الصلاة والسلام يقول له رح رح هاجر للحبشة. عشان تعرف تعيش. انت الموضوع هنا
فوق الوصف. فوق الوصف. تمام وفعلا عبدالله بن حزافة خد برأيي بنصيحة النبي عليه الصلاة والسلام وراح هاجر هجرة الحبشة الثانية هجرة الحبشة انهي الثانية تمام اه اه الان فيها كان النجاشي وكان ملك عادل لا يظلم عنده
احد قعد عبدالله بن حزافة السهمي في آآ في الحبشة فترة بس ما طولش بقى ما عادش زي الناس اللي قعدوا. انتم عارفين في ناس قعدوا في الحبشة الهجرة الثانية ديت لغاية بعد
آآ رجعوا مسلا رجعوا رجعوا آآ آآ في سنة سبعة من الهجرة كان النبي عليه الصلاة والسلام فتح خيبر خلاص رجعوا بعد فتح خيبر. ده اخر فوج رجع. بس اسناء كده كان فيه ناس بيرجعوا من الحبشة يرجعوا بلادهم تاني
فعبدالله بن حزافة من الناس اللي رجعوا بدري من الحبشة ما طولش للاخر. رجع مكة تمام؟ آآ وهاجر مع النبي عليه الصلاة والسلام الى المدينة هاجر مع النبي عليه الصلاة والسلام فين؟ الى المدينة
وبدأت حياتي الفروسية الصلابة والصمود في حياة عبدالله بن حزافة عايز اقول لك حاجة تشويقية كده بس. قبل ما اكمل القصة عبدالله بن حذافة يا جماعة في زمن عمر في زمن عمر بن الخطاب
عمر ابن الخطاب قبل رأسه وقمر جميع من حضر هذا المجلس ان يقبل رأس عبدالله بن حذافة يا ترى ليه ليه سيدنا عمر قبل رأسه وكان خليفة المسلمين وليه امر الناس تقبل رأس عبدالله بن حزافة
كان لها حتة تشويقية عشان تكمل معي الدرس للاخر عبدالله بن حزافة يا جماعة هاجر المدينة مع النبي عليه الصلاة والسلام. فاخد فضل الهجرة وبعد كده وبعد كده عاش آآ في المرحلة المدنية
وشهد بدرا. الله! اف! علي! علي! راح في حتة تانية شهد بدرا دي كفاية يعني لو القصة خلصت هنا حلوة اوي كده. عبدالله بن حزافة انت كده عديت. عديت شهد بدرا يا جماعة. النبي عليه الصلاة والسلام قال ان الله اطلع الى اهل بدر
وقال اعملوا ما شئتم. اعملوا ما شئتم فقد غفرت لكم. اعملوا ما شئتم فقد غفرت لكم. فعبدالله بن حزافة شهد بدرا وطبعا اهل بدر اعلى درجات الصحابة. يعني الصحابة لما بنيجي نرتبهم بنرتب ايه؟ بنقول الاول اول اول اول فئة العشرة المبشرين
العشرة المبشرين. تمام؟ ثم اهل بدر. على طول يعني لو احد من اهل بدر من غير العشرة ده نمرة ده مستوى تاني في الاصحاب. عشرة المبشرين ثم اهل بدر بعد كده اهل بيعة الرضوان اللي هم بايعوا النبي عليه الصلاة والسلام تحت الشجرة. تمام
هنتكلم اصل عبدالله بن حزيفة قبل ما نبدأ القصة هو اصلا ده واحد شهد بدرا. هو كده كده خلاص هو هو قفل الجيم زي ما بيقولوا. هو هو خلص خلاص خد الكاس
وكده بيزود بقى خلاص لان هو كده كده بدري لوحديها تدخله الفردوس الاعلى. اعملوا ما شئتم فقد غفرت لكم لكن عبدالله بن حزافة آآ لازم نفهم حاجة يا جماعة النبي عليه الصلاة والسلام
كان له نظرة في الرجال دي ايه نزرة في الرجال وكان بيعرف يقدر قوي الناس وده شفناه كتير يمكن اللي حضر معنا السيرة. شفنا النبي عليه الصلاة والسلام ازاي بيعرف يميز الناس
وشفنا دوت في آآ قصص الصحابة اللي فاتت. سواء تعاملوا مع معاذ بن جبل او تعاملوا مع عبد الله بن عباس او تعاملوا مع سالم مولى ابي حذيفة ازاي كان بيعرف يقرا اللي قدامه
ويعرف يدي له الرسايل التربوية المناسبة له ويعرف يهتم به في انهي جانب هيدي له علم ولا هيدي له سيف زي ابو دجانة؟ ولا هيخليه وزير له زي ابو بكر وعمر هيعمل معه ايه
النبي، عليه الصلاة والسلام، استشعر ان عبدالله بن حزافة واراءه رجل صلب جلد خوي تمام فكان النبي عليه الصلاة والسلام مهتم قوي من ان هو يزود صلابته ديت ويقوي ايمانه
وكان بيهتم قوي بعقيدته وكان يهتم اوي بيبعت له رسايل كده الاخلاص في معاملة الله تعالى انتم عارفين ان عبدالله بن حزافة كان مرة بيصلي طبعا بيصلي يعني يبدو ان هو كان بيصلي في المسجد النبوي
فطبعا النبي عليه الصلاة والسلام بيحس بالناس اللي في المسجد على اعتبار ان بيوته حوالين المسجد عبدالله بن حزافة جهر كان صوته حلو يعني وكده. فعلى صوته يعني وايه وسمع اللي حواليه شوية
النبي عليه الصلاة والسلام قال له يا ابن حذافة يا ابن حذافة لا تسمعني وسمع الله يا ابن حذافة لا تسمعني وسمع الله. خد بالك ده درس خطير هيفرق في حياة عبدالله ابن حزافة
النبي عليه الصلاة والسلام بيربيه على الاخلاص بيربيه على مراقبة الله تعالى بيربيه على عدم المبالاة بالخلق تاني كل دي حاجات مرتبطة ببعض الاخلاص تعظيم الله ها الاهتمام بنزر الله وسمع الله
عدم المبالاة بالناس وهي دي في الحقيقة معايير الصلابة صلابة ان الانسان فعلا يريد وجه الله تعالى ولا يبالي بالناس ولا برأي الناس ولا بايزاء الناس ولا يهتم اصلا بما يعني ايه قصتهم دي ما تفرقش معها خالص
وكل اللي يهمه ان ربنا راضي طول ما ربنا راضي انا مش فارق معي حاجة ان لم يكن بك غضب علي ها فلا ابالي فلا ابالي قاعدة عظيمة فلا ابالي
الانسان بيكتسب الصلابة اول ما يوصل للنقطة ديت وانما يضعف الانسان لو حاجتين دخلوا عليه واحد مراعاة الخلق اتنين شهوات الدنيا دولا نقط ضعف الانسان ان هو يبقى مهتم قوي برأي الناس
كل ما يضغطوا عليه يستجيب كل ما يقولوا له رأيهم فيه يتأسر شكلك وحش بالحجاب. النقاب كبرك. النقاب تخنك. شكلك بقى حج اوي. انت اللحية دي ما تهزبها شوية شكلها كده مش حلو. انت كبرت قوي. آآ ما تصليش في المسجد. بيقول لك بيمسكوا الناس اللي بيصلوا في المسجد. يا ابني ابعد عن
الدنيا ديت انت خليك في حالك. ما تكلمش حد ما ويقعد صاحبنا عيني مسكين كل شوية يبالي بالناس يبالي بالناس يبالي بالناس كل ده معناه ان انت هش مش صلب خالص خالص
كلمة بتوديك وكلمة بتجيبك. اما الشخص اللي بيقع لا يبالي هو بيراعي سمع الله ونزر الله سبحانه وتعالى. في النهاية اللي يتكلم يتكلم من ارضى ان الله بسخط الناس رضي الله عنه وارضاه
ارضى عنه ليه ارضى عنه الناس. فمن معايير ومقومات الانسان الصلب انه يراعي سمع الله ونزر الله فقط ولا يبالي لا يبالي بالخلق ولا يراهم اصلا تمام لذلك كلنا عدينا في السيرة بقصة خبيب بن عدي
حبيب ابن عدي لما اسره القوم وعايزه كانوا عايزين يقتلوه. وفعلا حضروه القتل وقتلوه فعلا فانشد يقول الايه الابيات الرائعة اللي قالها قال ولست ابالي ولست ابالي. هي دي يا جماعة هي دي خلاصة الصلابة النفسية
ولست ابالي ولست ابالي حين اقتل مسلما على اي جنب كان في الله مصرعي وذاك في ذات الاله وذاك في ذات الاله وان يشأ يبارك على اوصال ممزعي وذاك في ذات الاله وان يشأ يبارك
على اوصال شلوا ممزعي يعني يبارك على جسدي حتى لو كان متقطع حتت ومتفرق. لو ربنا اراد ان يديني البركة على الوضع ده هيجي لي البركة على الوضع ده ولو انا بعت ديني عشان اسلم ربنا مش هيبارك لي
حافز على دينك ولا تبالي باحد لا تبالي باحد سبحان الله! يا جماعة يعني يعني اللي يعرف ربنا كويس يحبه واللي يحبه لا يقدم رضا احد على رضاه. ابدا واللي يعرف الدار الاخرة كويس يتعلق بها
ولا يرى شيء احلى من الجنة ولا يرى شيء اسوء من النار عمر ما في حاجة بتغريه. ولا حاجة بتغويه. لان دايما اي حاجة حلوة الجنة احلى واي حاجة صعبة النار اصعب
واي حاجة بتتحب ربنا احب يبقى هو بيبقى كده ما فيش كلام. تاني انت هتيجي من حاجة يا اما حاجة مغرية او حاجة مخيفة ها او حاجة محبوبة طب حاجة مغرية هتوديك في الشمال الجنة احلى
حاجة بتخوفك بترحبك الجنة اخوة النار اخوف حاجة بحبها هتوديني في الشمال بحب ربنا اكتر. خلصت المعادلة بتاعتك انسان بيستحيي اللي بيشوف ناس عندهم يعني بسبب مسلا حب مسلا حب هو بيحب واحدة مسلا بيحب واحدة
ايه يا عم يعني الواحدة دي مسلا يعني كل الناس بتلومه الموضوع ده يا ابني غلط يا ابني حرام يا ابني دينك يا ابني انت عيلتك يا ابني انت ابن ناس يا ابني. البنت مش كويسة
بيعمل ايه هو ساعتها؟ لا يبالي باحد وبيحارب الدنيا كلها عشانها وهي تحارب الدنيا كلها عشانه. ويخسر ابوه وامه واصحابه ويرد النصيحة عشانها ليه عارفين الاغنية الشهيرة بتاعة عبد الحليم
هي ممكن اغنية تضحكوا شوية لكن هي لها خد المعنى كان اغنية بتلوموني ليه ؟ مشهورة يعني. تمام؟ كان كان بيقول بتلوموني ليه ؟ بتلوموني ليه ؟ لو شفتم عينيه
حلوين قد ايه هتقولوا انشغالي وسهر الليالي مش كتير عليه يعني ممكن انت يعني الاغنية قديمة ما فيش يعني حد مش عارفها يعني. بس الكلمات نفسها بترن في وداني دايما
كل ما افتكر المعنى دوت اقول سبحان الله يعني المؤمن اولى بالمعاني ديت هو بيقول انتم عمركم ما هتفهموا انا ليه بعمل كده؟ لان انتم ما شفتوش اللي انا شفته لو شفتم عينيه حلوين قد ايه هتقولوا انشغالي وسهر الليالي مش كتير عليه
انت فاهم الفكرة لو شفتم عينيه. لزلك ولله المسل الاعلى واهل الايمان اولى بالمعاني ديت. لو تعلمون ما نعلم عن الله ولو تعرفون قدر حبنا لله ولو تعرفون الجنة وما فيها
ولو تعرفون النار وما اعد الله فيها لن تلومونا ولن تعاتبونا على صبر صبرناه في سبيل الله ولا على جلد تجلدناه من اجل دين الله ولا على تحملنا ان احنا مش مش بنقاوم الشهوات
ما حدش هيفهمك مش هتفهموا الا لما تدوقوا اللي احنا دايقينه. ومن زاق عرف ومن عرف اعترف اه خد العبرة من الاغاني. خد عبرة ما بيقولكش اسمعها بس احنا بنسمع في كلمات محفوزة. الانسان بيتعجب بيقول سبحان الله يعني واحد عشان واحدة
ان يتحدى الدنيا سهر الليالي يعني كل ده ليه؟ عشان عشان آآ واحدة طب انت ليه مش عارف تقوم الليل ليه مش قادر تصحى الفجر؟ ليه مش قادرة تسبتي على حجاب؟
ها يعني يعني انسان بيبقى صعبان عليه ان اهل الدنيا بهزا الجلد واهل الاخرة ضعفاء وكان سيدنا عمر يقول اللهم اني اشكو اليك جلد الفاجر وعجز السقة اللهم اني اشكو اليك جلد الفاجر الفاجر
الفاجر عنده جلد وصبر على فجره والسقة الطائع ما عندوش صبر على ايمانه فبص بقى النبي عليه الصلاة والسلام بيربي عبدالله بن حزافة على ايه على المراقبة الله شوفوا بقى مراقبة النادي هتفرق في حياة
عبدالله بن حزافة قد ايه لغاية اخر القصة بس من الحاجات اللطيفة قبل ما نكمل القصة من عبدالله بن حزافة السهمي ممكن انت طبعا انت سامع الاسم دلوقتي فحاسس ان انت قدام انسان مخيف
ناشف مكشر والصورة النمطية للملتزم الحقيقة عبدالله ابن حزافة من الحاجات الغريبة ان هذه الشخصية الصلبة اللي تشوفوها لاخر القصة كان دمه خفيف جدا. يعني كان بيحب الهزار. يعني بيحب يهزر
وديت التركيبة السوية للانسان الملتزم ان هو زي ما النبي عليه الصلاة والسلام كان يوصف انه الضحوك القتال الضحوك القتال وكان ايه وربنا قال قال محمد رسول الله والزين معه اشداء على الكفار رحماء بينهم
الصورة السيئة الكئيبة للملتزم ان هو الشخص لازم عامل كده وبتاع ودايما مكتئب ما بيحبش يهزر ما بيهزرش مع حد دايما تقيل كده تمام؟ او الاخت فاكرة ان هي من التزامها ان هي لازم تبقى كده وللاسف تخيلوا
اه اه للاسف بعض الاخوات فاكرين ده الصح يعني يعني ممكن يعني ما تحبش تهزر اصلا خالص. مش هقول مع الرجالة يعني حتى مع الاخوات فاكرة ان ده قلة مسلا ما يهزرش
تمام ممكن ما تهزرش مع زوجها ممكن ما تهزرش مع ولادها بتعتبر ده دلع مسلا دلع ماسخ يعني. لأ يا جماعة المسلم سوي. يعني سوي بيضحك ممكن يهزر وممكن يعني وهو نفسه هو نفسه صاحب القيام والصيام وكل حاجة
لا يعني تعالوا احكي لكم الاول عبدالله بن حزافة عمل ايه وبعد كده احكي لكم مواقف من احوال السلف مع المزاح يعني. عبدالله بن حزافة راح في سرية كده ثرية
المهم يعني قصة طويلة لكن خلاصتها يعني السنة ديت كانت في سنة اه تسعة من الهجرة سنة تسعة من الهجرة كانت مرحلة متأخرة قوي يعني تمام كان هو امير على سارية ما
بغض النزر يعني قصة السارية طويلة يعني. هو كان امير على سرية ما تمام وكان فيه دعابة فالناس اللي في السرية بيحكوا عمل فيهم ايه؟ فبيقول بينما نحن في الطريق عمل فيهم ايه
طبعا عبدالله بن حزيفة اصلا هشام صلب اوي يعني فبيربي يعني فبيقول اوقد نارا اوقد ايه؟ نارا يصطلون بها عشان يدفوا بها ويصنعون بها الطاعم. ماشي بعد كده بقى واقف في السرية بتاعته قال لهم عايز اسألكم سؤال. قالوا له اتفضل
قال لهم اليس لي الطاعة عليكم؟ مش انا الامير قالوا له انت الامير يا باشا قال لهم يجب ان تطيعوني قالوا له طبعا يجب ان نطيعك قال فاني اعزم عليكم
ان تقفز في هزه النار. يعني امركم امرا مؤكدا ان تقفزوا جميعا في هزه النار فبيقول في ناس ما قاموش وناس قاموا. يعني في ناس قاموا فعلا بيقولوا ايه؟ ناس قاموا واستعدوا وبدأوا يحضروا نفسهم وهينطوا
فراحت جري ونط حجز بينهم وبين النار قال امسكوا. امسكوا انت رايح فين يا عم؟ انت رايح فين؟ انت رايح فين؟ انت هتنط في النار بجد قال امسكه انما كنت اضحك معكم
انما كنت اضحك معكم. طبعا يعني لعل فيهم ناس جداد في في الهداية مش عارفين الضوابط. يعني اي واحد قديم في الصحابة اكيد فاهم ان ان لا طاعة لمخلوق في معصية الخالق. بس هو بيقول انا قلت
يعني بس العجيب ان كان في ناس هتستجيب فعلا. فلما قدموا على النبي عليه الصلاة والسلام زكروا له زلك. فقال من امركم بمعصية فلا تطيعوه. يعني عايز يقول لهم آآ يعني هو كان بيربيكم يعني. كان بيعلمكم درس ان حتى مهما كان لو اميرك امرك بمعصية فطاعة الله هي المقدمة. وده يرجعنا تاني
للعنوان بتاع صلابة عبدالله بن حزافة ان هو لا يبالي بالناس بل بيعلم الناس لا تبالي باحد ازا امر بمعصية حتى لو حتى لو الامير تخيل هو بقى بيعمل ايه في نفسه
ازيك هو الدرس ده بالزات هو مشغول به لدرجة ان هو بيربي الناس عليه. ويقول لهم خلي بالك ما تعصيش ربنا ابدا. ولا لاي لاجل اي احد اه ربنا قال اطيعوا الله واطيعوا الرسول واولي الامر منكم. بس حتى لو
ولي امرك امرك بمعصية لا تطيعه ولو كان اميرك ولو كان انا شفتم بقى الدرس الهائل ده ازاي مسلا بيربوهم مسلا في الايه في بعض نوع من التربية للجنود وكده انك تسمع كلام القائد وخلاص مهما القائد قال لك تسمع
الكلام لو قال لك ارم نفسك في البحر ترمي نفسك في البحر. لو قال لك آآ مش عارف اعمل ايه؟ لو قال لك اقتل اقتل لأ ارشاد التربية الصح الاصل ان احنا بنأسس المرجعية العليا. ان احنا كلنا خاضعين لله
وانا اطيع الامير واطيع القائد طالما بيأمر بما يرضي الله اما ازا امر بمعصية فلا سمع ولا طاعة خالد بيربيهم كده. يعني عمل لهم اختبار عكس ما ما بيحصل مسلا القائد يأمر الناس بحاجة يعني حرام او صعب عشان يسمعوا كلامه ويتأكد ان هم بيسمعوا كلامه
لأ ده هو عمل كده عشان يأكد عليهم ما تسمعوش كلامي انزر الى تعظيم الصحابة لله سبحانه وتعالى. فهو كان درس الصراحة هو درس فكاهي من ناحية ومن ناحية هو درس بليغ. بس جه عن طريق الفكاهة وراح لحقهم هو كان هيرموا
في النار فعلا ولا ايه يا عم انت رايح فين ؟ هتشيلوني تهمتكم ولا ايه ؟ لا لا لا لا انا باهزر والله العظيم كنت باهزر معكم فالصحابة رضي الله عنهم وارضاهم كانوا آآ اصحاب طرفة احيانا. واحيانا بيستعملوا الطرفة في في المواعظ يعني. تمام
فالمسلم بطبيعته متزن يعني متزن نفسيا عادي ما عندوش مشكلة ان هو يكون وقور ان هو يكون صلب وان هو يكون قدوة وان هو يكون في نفس الوقت صاحب دعابة
عادي انا هزرت معكم دلوقتي وقلت لكم اغنية عبدالحليم وضحكنا كلنا. يعني هي دعابة يعني لكن هي يعني هي دعابة وفي نفس الوقت تحتوي يحتوي على موعظة يعني هي نفس الفكرة دعابة وجواها موعزة ضحكنا واتعلمنا. في نفس الوقت هو عمل كده ضحكهم وعلمهم في نفس الوقت يعني ما في مشكلة. فيعني
يعني الصحابة رضي الله عنهم وارضاهم بيوصفوا قالوا كان اصحاب النبي عليها في الاثر. كان اصحاب النبي عليه الصلاة والسلام يضحك بالنهار يضحكون بالنهار يضحكون بالنهار فاذا جد الجد كانوا هم الرجال
كان اصحاب النبي عليه الصلاة والسلام يضحكون فاذا جد الجد كانوا هم الرجال وفي رواية كان اصحاب النبي عليه الصلاة والسلام يضحكون بالنهار فازا جن الليل كانوا رهبانا اذا جن الليل كانوا رهبانا
ابن سيرين رحمة الله عليه كان صاحب فكاهة كان بيهزر كتير طبعا الهزار يكون بحق يعني ما فيش حاجة اسمها نكدب في الهزار قال كان صاحب فكاهة ام يعني كانوا بيحكوا عنه قالوا كان يمزح معنا بالنهار. فاذا جاء الليل
صلى وبكى كانما قتل قتيلا بالنهار ركز ان سيرين بيقولوا كان صاحب فكاهة يعني شوفوا بيضحك الصبح يقول ده ما بيصليش اصلا. تمام؟ تشوفه بالليل تقول ده ما بيضحكش اصلا
قال كان صاحب فكاهة قال فاذا جن الليل وقام بكى كأنما قتل قتيلا بالنهار شفتم الكلام؟ والنبي عليه الصلاة والسلام كان يهزر مع الصحابة ولا يمزح الا صادقا عليه الصلاة والسلام
الصحابي بيقول له يعني خدني معك وما معكش حاجة اركب عليها. فقال انا حاملوك انا حاملوك آآ على اه على على ولد الناقة. قال انا حاملوك على ولد الناقة فهو فاهم ان انت هتركب لي حاجة صغيرة يعني اركبها ازاي
قال رسول الله على ولد الناقة حركبها ازاي دي وقال وهل تلد الابل الا النوق يعني ما هو الابل الضخمة هو ولد ناقة برضه الابل الضخم اللي اوعى يركبها ابل كبيرة بس هو يعني قال له ايه هركبك على ابن ناقة. افتكر ابن الناقة ده حاجة صغيرة يعني. قال له لأ ما هو الابل الكبيرة دي ابن نقر
وكان يقول للمرأة يمزح مع يقول لا يدخل الجنة عجوز. فالست عجوزة قال لها لا يدخل الجنة عجوز فبكت معك ايه يا بشار؟ قال لها يعني هم بيرجعوا شباب وكده
فالشاهد يعني ان ان ان كان في مزحة عادي يعني ده شيء لطيف اللي عايز اقوله ان عبدالله بن حزافة انت اصلا اللي جاي كله صلابة صلابة بس. انا ليه بقول اللقطة دي بالزات في حياة عبدالله بن حزافة؟ عشان يحصل لك التوازن النفسي دوت. ان المسلم شخصية
بيعرف يأدي جميع الادوار بنجاح بنجاح وميزته خد بالك ما بعض الناس بياخد الكلام ده بيتطرف فيه يعني ايه يتطرف في بعض الاخوة العكس بقى. واخوات العكس حياتهم كلها هزار
الالتزام كله ضحك ويقعدوا مع الاخوات. ويقولوا لي بتشوفوا المشهد ده ولا يا ريت قعداتهم كلها ضحك دلوقتي الاخوة يعني اللي بنتوسم فيهم الخير طول طول النهار يقفوا مع بعض هزار وضحك هزار وضحك هزار وضحك
ورحلات وضحك ورحلات وهزار. هو احنا هنبقى جد امتى يعني امتى فين الجد بقى كانوا بيقعدوا مع بعض بالليل هزار ما فيش قيام. نقعدوا مع بعض في قاعدين في حلقة ولا في مجلس علم. عشر دقايق درس وبعد كده الساعة هزار
خمس دقايق كلمة وبعد كده الساعة اكل واكل وضحك وهزار. وبعد كده رحلة وبعد كده يقول لك شيخ فسحنا عشان ترفه عننا. يا ابني انت اصلا عايش انت مترفه خلقة
انت مش محتاج تترفح. احنا محتاج تبقى راجل شوية. محتاج تبقى جد احيانا رجاء يعني. انت واخد الالتزام ضحك من اول ما التزمت انت واخد الدنيا هزار من اول ما التزمت
ده احنا بنقول لك يعني بنقول الصحابة من كتر الجد احنا بقينا يعني بنقول ده طلعوا بيهزروا انت انت متخيل؟ لأ انت اصلا ما بتبطلش هزار فالنصيحة دي يا باشا مش لك. انا عايز النصيحة بيقول لك خليك جد شوية ارجوك يعني
كفاية احنا واخدين الدين بهزار شوية. عايزين نكون جد عايزين اغلب يومنا يبقى جد. فيه انجازات حقيقية. وبعد كده هيبقى فيه شيء من الفسحة شيء من الفسحة. حاجات كده يعني مش مش ده
الاصل مش ده الاصل. فيه ناس داخلين الالتزام رايحين رحلة احنا جايين رحلة مش جايين بجد مش جايين عشان كده دول هاشين. دايما الجيل دوت هش اي كلمة بتوديه كلمة بتجيبه. اي ضغط بتلاقيهوش
ان هو طول عمره كده هش عمرنا شفناه جد في التزامه ابدا يا جماعة لازم الجدية هي الاصل وفي شيء من المرح والمزاح والكلام دوت. خليك انسان سوي يلا بنا بقى
نطلع مع عبدالله بن حزافة الى الى مرحلة الوحش مرحلة الوحش لعبدالله بن حزافة هيقابل فيها اقوى رجلين على وجه الارض لوحده والتاني اصعب من الاولاني ايه اللي حصل بقى
اقول لكم القصة من اولها. انتم عارفين في السيرة آآ هناخد صلح الحديبية ايه صلح الحديبية دوت ان النبي عليه الصلاة والسلام حيصالح قريش في سنة اه سنة ستة من الهجرة هي صالح قريش على ان الحرب تتوقف عشر سنوات. حلو الكلام
طيب وفعلا حرب توقفت لغاية ما حصل غدر من قريش وبعد كده النبي عليه الصلاة والسلام فتح مكة في سنة تمانية من الهجرة. لكن في الفترة البينية ديت اللي هي من ساعة الصلح لغاية فتح مكة ما كانش فيه قتال بين قريش وبين النبي عليه الصلاة والسلام
فاللي حصل للنبي عليه الصلاة والسلام تفرغ لبعض المهام اللي كان مؤجلها للفترة ديت. فيه حاجات ما كانش عارف يفضلها بسبب قريش. ففرصة قريش الحمد لله بعدوا عننا وريحنا منهم. يلا نعمل حاجات تانية. ايه الحاجات التانية؟ منها ان هو كان يريد ان يراسل الملوك. يراسل الملوك
فكان عايز يبعت رسالة لملوك اليمن ملوك مصر ملوك الروم ملوك فارس عايز يدعوهم الى الاسلام فعايز برضو يبقى انا المتفجر للموضوع دوت طيب يا ترى تتخيلوا ايه مهمة ايه اصعب مهمة تكاد تتصوروها في المهام ديت
تمام؟ لا شك ان آآ اصعب مهمة يعني يعني ملك الروم او ملك مصر ممكن يبقى فيهم خير شوية ليه؟ على اعتبار ان هم نصارى لكن اشد واحد مين والمتوقع ان هو يكون آآ يعني عنيف جدا
ملك كسرى او ملك الفرس يعني اللي هو بيسمى كسرى دول عبادي عباد نار مجوس. تمام؟ ومعلوم كراهية الفرس للعرب اصلا يعني خلقة من غير حاجة كراهية الفرصة انت عارف الروم حتى العرب متعودين على الشام وبتوع الشام متعودين على العرب فما فيش كراهية للعرب
انت بتتكلم في واحد اصلا ماجوسي زائد ان هو اصلا بيكره العرب والعرب بتخاف منه وهو طول عمره بيخوف العرب النبي، عليه الصلاة والسلام، عايز يبعت واحد واحد لكسرى عايز يبعت واحد لملك الفرس. ملك الفرس يا جماعة يعتبر تقريبا اقوى رجل على زهر الارض في زلك الوقت
تاني اسراء اكتر رجل مخيف واكتر رجل عنيف واقصى رجل على زهر الارض واقوى ملك على زهر الارض هيبعت له واحد واحد هيدي له رسالة يدعوه للاسلام. تخيل انتم بقى كمية الصلابة
المطلوبة في الشخص ده لان ده متوقع متوقع يعني بنسبة تسعين في المية انه هيتقتل تاني متوقع بنسبة تسعين في المية انه هيتقتل مين الجامد قوي اللي هنوديه المهمة ديت
وكان اختيار النبي عليه الصلاة والسلام بسرعة عبدالله بن حزافة السامي هذا رجل الجلد الصلب ده اللي هيقدر ما يتهزش ما يتهزش. قدام كسرى ويعرف ان هو يملى عينه ويعرف ان هو يعني يعني ممكن من كتر ما هابت عبدالله بن حزافة كسرى مش هيقتله
مش هيقتله فعلا ده اللي حصل راح عبدالله بن حزافة السهمي لوحده يواجه ملك الفرس لوحده. ومش جاي له مش جاي له بمصلحة ده جاي له يدعوه للاسلام يعني جاي حاجة ضد رغبة ملك فارس
راح له بكل صلابة بكل قوة داخل ملك كسرى وداخل لغاية ما وصل لكسرى ملك الفرس ثم اوصل له ليه؟ يوصل له ليه ايه الرسالة؟ تمام؟ يوصل الرسالة ملك فارس
وصلت الرسالة لملك فارس. تمام وآآ لما وصلته الرسالة قرأها فازا فيها طبعا النبي عليه الصلاة والسلام يدعوها للاسلام قال اني رسول الله الى الناس كافة اسلم تسلم فان ابيت فان اسم المجوس عليك. المهم بعد ايه اللي حصل دوت راح
كسرى مزق الرسالة قطع الرسالة قطعها قطع الرسالة وقال كيف يكتب هذا وهو عبدي عبدي يعني شف تخيل بقى فبعت كسرى ارسل الى بازان. مين بازان ده يا جماعة بازاندا
اللي ماسك اليمن واليمن في الوقت ده كانت تابعة للفرس فكان امير اليمن او ملك اليمن بيسمع كلام ملك الفرس فطبعا ملك الفرصة عشان يبعت حد من عنده بعيدة اوي. فارسل الى ملك اليمن
قال له تبعت ناس تبعت اتنين رجال يجيبوا لي هذا الرجل اللي بعت لي الخطاب يجيبوه لي شف استخفاف بالنبي عليه الصلاة والسلام واعتقاده ان الموضوع بسيط. مين ده اللي بيكلمني ده؟ ده انا اجيبه عندي واعمل فيه واسوي. وابعت اتنين يجيبوه وييجوا. قال له تبعت رجلين
يجوا وييجوا وفعلا بازان بعت اتنين رجال الى النبي عليه الصلاة والسلام وصلوا المدينة ودخلوا وقابلوا النبي عليه الصلاة والسلام شافهم اعرض عنهم. تفتكروا اعرض عنهم ليه كانوا مربيين شنبة
وحالقين اللحى النبي عليه الصلاة والسلام يعني ما حبش المنزر ده خالص قال ايه ده من امركما بهزا؟ مين اللي امرك تربي شنبك وتحلق دقنك قال امرنا ربنا يقصدون كسرى. يعني سيدنا كسرى
قال اما انا اما انا فقد امرني ربي وقد امرني ربي ان احف شاربي وان اعفي لحيتي مشهد جميل يدل على ان النبي ما بيحبش المنزر دوت. ان واحد يربي شنب كبير كده ويحلق لحيته
فخلينا نعمل اللي النبي يحبه ونقتدي بالنبي عليه الصلاة والسلام. المهم يعني قال لهم طيب قالوا له انت المهم انت لازم تيجي معنا دلوقتي وده امر كسرى وبتاع فقال لهم طيب ممكن تسيبوني؟ هاروح معكم بكرة
خلونا بكرة فعلا تاني يوم طلع لهم عليه الصلاة والسلام قال لهم كسرى اتقتل قال له انت بتتكلم في ايه قال لهم كسرت انا بقول لكم كسرى اتقتل ابن شيراويه كان له ابن اسمه شيرايه انقلب عليه وقتله
قال لهم اتقتل في يوم كزا الساعة كزا يوم كزا في ليلة شهر كزا ليلة كزا قالوا له انت انت متخيل اللي انت بتقوله ده معناه ايه ؟ احنا جينا لك في فيما هو اقل من زلك
هل تعلم مازا سيحصل فيك ان كنت كازبا قال عودا الى بازان ارجعوا لملك اليمن وقولوا له ان انا باقول له ان الملك بتاعه اللي هو كسرى مات واتقتل وقولوا له انه مات في ليلة كزا واللي قتل وشيراويه ابنه
وبعد ما تتأكدوا ان الخبر صحيح قولا له ان ديني وسلطاني سيبلغ ما بلغ كسرى ويبلغ منتهى الخف والحافر وقولا له بازان ان اسلمت اعطيتك ما تحت يديك وملكتك على قومك من الابناء
رجعوا فعلا لمازان راح قال قال ازا كان لو كان هذا الكلام حق فعلا طلع الكلام ده صح في هذا الرجل نبي قطعا ان لا يمكن خبر ييجي بسرعة وقاعد يموت الخبر يوصل من فارس الى اليمن في اقل من ليلة هذا مستحيل
بياخد ايام عشان يوصل خبر واحد ازاي انت عرفت ساعتها وفعلا بعد ايام جاء رسول من بلاد فارس يخبر بازان حاكم اليمن ان ان شيراويه رسالة اللي هو ابن كسرى ابنه بيقول لك ان ابوه خلاص ان هو ورس الحكم من ابيه وبيقول لك هذا الرجل الذي في آآ
آآ آآ الذي ارسل له الرسالة دعه الان ولا تهيجه علينا حتى نخبرك بامر اخر يعني وقف تماما الامر بتاع ابويا واسبت مكانك وما تجيبوش ولا تعمل اي حاجة. لا تهيجه علينا
تخيلوا بقى حصل ايه؟ طبعا الراجل اتصدم اتصدم كل اللي قاله النبي عليه الصلاة والسلام حصل بالفعل اسلم بازان ملك اليمن اسلم بازان واسلمت اليمن بسبب بازان هذا الرجل الايه؟ آآ العجيب واسلم ابناء اليمن عشان كده النبي بعد كده بعت معاذ ابن جبل الى اليمن يعلمهم كما هو ايه؟ مشهور
قلناها في قصة معاز ابن جبل. اللي عايز اقوله بقى ان تخيل بقى ان كل ده في ميزان حسنات مين بقى؟ عبدالله بن حزافة ان عبدالله بن حزيفة هو اللي رمى اللي رمى الطوبة في الماية الراكدة. هو اللي حرك الدنيا دي كلها. لما راح بالكتاب
اه هو كان الهدف الهدف اسلام الفرس او اسلام كسرى بس مش مشكلة اسلمت اليمن وهذا مكسب كبير جدا وده بينقلنا لملمح جديد هو ان احيانا انت بتبزل مجهود في اتجاه
وربنا يكافئك في اتجاه تاني تأكد دايما ربنا مش هيضيع عملك واحيانا الانسان بيبقى عنده مسلا بيدعو الى الله وكان مستهدف حد معين نفسه ربنا يهديه هو بيتكلم في واحد تاني كان بيسمع خطابه
ربنا هدى التاني ده اللي انا اصلا مش مركز معه والاولاني اللي انا كنت مركز معه ما اتهداش عايز اقول لك يعني اعمل ودعي النتائج على الله شوف احنا كان الهدف فارس اسلمت اليمن
اعمل واجعل توكالك على الله خد بالك اه اعتقد ان ان النتيجة ديت كانت من اه بركة اخلاص عبدالله بن حزافة راجل متربي على الاخلاص. لا تسمعني وسمع الله راجل متربي على الاخلاص
بالتالي قاعدة بتقول خدوا القاعدة دي على قدر اخلاصك تكون البركة في عملك. على قدر الاخلاص الزي عندك تكون البركة في عملك لما كان عبدالله بن حزافة الشديد الاخلاص ربنا يعني ما ضيعش عمله. سبحان الله! اسلمت اليمن في الاخر
بسبب رحلة عبدالله بن حزافة اعمل ما عليك ولا عليك انشغل بما عليك ولا عليك. اعمل اللي تقدر عليه واخلص لله وعلى الله النتائج. على الله النتائج تمام بعد كده عاش
عبدالله بن حزافة مع النبي عليه الصلاة والسلام بقية حياة النبي عليه الصلاة والسلام ينهل من علمه ويتعلم منه التربويات والاخلاق. بيقوي عقيدته عشان اللي جاي اصعب حتى مات النبي عليه الصلاة والسلام ولا شك
ان الدنيا اظلمت في عين عبد الله بن حذافة. اظلمت كما يقول انس رضي الله عنه وارضاه. والله لقد شهدت المدينة حين قدم فيها رسول الله صلى الله عليه وسلم
فما كان يوم اهنأ ولا انور ولا اجمل من هذا اليوم ولقد شهدت المدينة يوم ان مات رسول الله صلى الله عليه وسلم والله لقد اظلم منها كل شيء اظلم منها كل شيء
اظلم منها كل شيء فما رأيت يوما اصعب من هذا اليوم الذي مات فيه رسول الله صلى الله عليه وسلم. اكيد الصعوبة دي كانت على كله مش على انس بس. اي واحد كان قريب من النبي عليه الصلاة والسلام. زي عبدالله بن حزافة لا شك الالم
كان بالنسبة له رهيب جدا لكنه ثبت كالجبال ولم يهتز وكمل حياته رضي الله عنه وارضاه وكان في آآ في خلافة ابو بكر الصديق خادما مطيعا مجاهدا طائعا ابدا مخلصا
وخلصت خلافة الصديق رضي الله عنه وارضاه حتى جاءت خلافة عمر حتى جاءت ايه خلافة عمر حط بقى سطر ستميت سطر تحت مازا سيحصل لحزافة عبدالله بن حزافة السهمي في خلافة عمر
خلافة عمر سيدنا عمر رضي الله عنه وارضاه بعت جيش ناحية الروم جيش ناحية الروم حصل قتال وحصل مواجهات مع مع الروم. المهم قصة برضو طويلة مش مش مهم تفاصيلها دلوقتي. لكن حصل اسر في
المسلمين بعض المسلمين اسر بعض المسلمين ايه؟ اسر كانوا حوالي تلتميت واحد اسروا تلتميت اسير تم بسبب معركة كانت مع الروم. كان جوة الاسرى دول عبدالله بن حزافة السهمي يا الله
عبدالله بن حزافة السهمي الان يؤسر مع تلتميت مسلم ويسلموا الى احد ملوك الروم وللمرة الثانية سيواجه رجل العقيدة الصلب المخلص الذي لا يرجو الا وجه الله تعالى سيواجه رجل من اصعب الناس
واشد الناس واقوى الناس هو ملك الروم اللي اسره دوت المشكلة بقى ان ملك الروم دوت لما اتأسر التلتميت صحابي او التلتمية دول كان فيهم صحابة او تابعين يعني فيهم كده وكده
بس اشهر واحد في في المجموعة واعلاهم قدرا وفضلا كان عبدالله بن حزافة المشكلة بقى ان الملك الروم عرف ان عبدالله بن حزافة موجود فقالوا له ده من اكابر اصحاب
محمد صلوا عليه وسلم. قالوا ده واحد جامد جدا عندهم يعني فكانت فرصة رهيبة لملك الروم انه يزل عبدالله بن حزافة او يكسر عينه زي ما بيقولوا كده او يقنعه يترك دينه فيكون فتنة لكل الناس
المهم ان هو لازم ايه يستغل الموقف دوت طبعا هو مسكين لا يعلم من سيواجه هل تعلم ايها المسكين انك تواجه رجل من اصلب الرجال على ظهر الارض لا تغره الدنيا
وليس لقلبي مدخل قد ملأ حب الله قلبه تماما. فلا مجال لاحد وقد طرد حب الدنيا منذ زمن بعيد. وطلق الدنيا ثلاثا لا يبالي ان يموت في سبيل الله. لقد واجه ملوك الارض. تمام
عبدالله بن حزافة القلب اللي تربى على الاخلاص ومراعاة الله وتعظيم الله وعدم المبالاة بالناس انت لا تدري انت الذي لا تدري من تواجه المهم ان هو الراجل ايه افتكر ان هو بيتعامل مع خامة من الخامات العادية اللي هو عارفهم. واحد عادي يعني هتغره الدنيا
جاء بعبدالله بن حذافة قال هل لك ان تتنصر ها هل لك ان تتنصر واتركك تتنصل واسيبك. سيبك خالص يعني قال لا يعني موضوعي كان منتهي الراجل وشه ايه اتقلب
زعل قال هل لك ان تتنصر وازوجك ابنتي قال لا بنت ملك الروم قال لا بدأ يفقد ايه اعصابه؟ قال هل لك ان تتنصر واعطيك نصف ملكي. نصف ملكي ها؟ نصف ملكي. ها
نصف ملكي مش هيدي له مسلا مش هيدي له آآ شقتين. لأ مش هيدي له مسلا عربيتين مش هدي له مليون جنيه نصف ملك ملك من ملوك الروم انت بتتكلم في دول هيدي له دول
ساعتك بس تتنصر بس فرد عليه رد حرقه حرقه في مكانه قال والله لو اعطيتني جميع ما تملك وجميع ما تملك العجم وجميع ما تملك العرب ما راجعته عن دين محمد طرفة عين
ما رجعت عن دين محمد طرفة عين ايه ده ها يا جماعة الناس دي هانت عليهم الدنيا. بص سيدنا سليمان بيقول ايه لما جابوا له الهدية تمام؟ فلما جاء سليمان
قال اتمدونني بمال اتمدونني بمال فما اتاني الله خير مما اتاكم بل انتم انتم بهديتكم تفرحون. احنا مش ما بتغروناش الدنيا اصلا يقال في بعض الاثار ان سيدنا سليمان كان راكب موكب. تخيل بقى موكب سليمان
فكان فيه رجل واقف آآ فانبهر بملك سليمان شوية والابهة اللي هو فيها فنزل سليمان لهزا الرجل وقال يا هذا ان تسبيحة ان تسبيح خير من ملك سليمان فان التسبيح تبقى
واما ملك سليمان فيفنى الله ده هو ده هو الملك نفسه اللي بيقول كده فعلا اين ملك سليمان الان؟ لا يوجد تمام والتسبيحة بقيت والباقيات الصالحات خير عند ربك ثوابا
وخير املا دايما الكلام سهل لكن الاختبارات هي اللي بتكدب الغطاس. والمية تكدب الغطاس زي ما بيقولوا اه كلنا يعني كافئة بندعي بندعي ان احنا ناس ملتزمين واحنا ناس اه نريد الاخرة
والاخت راحت والاخت جت والاخ راح والاخ جه ولحا ونقاب وخمار حلو. وطلب علم ودورات جميل وحلقات قرآن جميل كل دي حاجات جميلة بنعملها الان الاختبار الحقيقي لسة ما حصلش
لو انت تختبر بين حاجة بتحبها قوي في الدنيا وبين حاجة في الاخرة ممكن كمان تقيلة عليك شوية هنا يبان على طول اختيارك الحقيقي ما هي لو انت التزام عبارة عن صلاة وحفز قرآن! طب ما كلنا بنحب نصلي
طب ما حفز القرآن جميل كده كده تمام؟ تم حضور مجالس العلم بنروح نشوف اخوة ونهزر وبتاع. برضو حلو. بس فيه اختبارات بقى بتبين بقى مسال واحد صلاة الفجر صلاة الفجر
ان هي صلاة الفجر دي على طول بتبين بقى. واحد عنده شغل الصبح شغل الصبح ومحتاج ينام الساعة ديت. ها تقوم تصلي ولا مش هتنوم ؟ واحد تعبان نفسي انام مش قادر
في صلاة فجر هتقوم ولا مش هتقوم؟ الدنيا ساقعة وانا متدفي ومش قادر. هتقوم ولا مش هتقوم؟ هنا هيبان الكلام الكلام حقيقي ولا هو كلام بس ما فيش حقيقة نمرة اتنين المسال التاني
المسال التاني ان واحد اتعارض عليه شغلانة حرام مولانا حرام. تمام؟ بس فلوسها كتير. اللهم بارك. فلوس حلوة تمام؟ واحسن بكتير من اللي هو كان فيه ها هيبتدي بقى يدور على فتوى تحلله هيقعد يلف على الشيوخ واحد واحد لغاية ما يلاقي فتوى شازة كده تحللها له فيقوم ماسك فيها وهوب هم قالوا لي
والشيخ بيقول حلال يروح رايح ولا هتعمل ايه واحد اتعرض عليه رشوة شغله ومحتاجها وواقع ومحتاج فلوس هتاخدها ولا مش هتاخدها طيب خدوا الاصعب بقى واحدة التزامها زواجها تأخر صاحباتها بيقولوا لها ما يعني فكيها شوية. عشان يجي لك عريس
يعني دلعي نفسك كده في اللبس رايحة احضري افراح شوية عشان يعني يمكن حد يشوفك بتاع كمان يعني اه روح الجامعة كده حط شوية كده. الفتي النزر ما انت ما حدش هيعرفك. وهيجي لك الناس ازاي وانت عاملة كده
تمام فكيها بقى شوية عشان زي ما بيقولوا كده توقعي عريس يعني هتتهز ها وهتسلم وهتبيع ولا هتفضل صلبة وعارفة انها سيأتيها رزقها بطاعة الله سبحانه وتعالى تمام اه اه حاجات كتير يعني حاجات كتيرة قعدت اضرب امسلة فارقة. هي دي هو ده الالتزام يا جماعة. ده الالتزام
اسهل حاجة نصلي ونصوم ونحفز قرآن الالتزام بيبان في الحاجات دي. فيما خالف الهوى لما تيجي الدنيا مقبلة وانت وانت محتاج وفي نفس الوقت في هوا في نفس الوقت في حاجة لازم اسبت عليها
هنا الالتزام هنا الالتزام فيما خالف الهوى عبدالله بن حزافة يتقال له نص ملك الروم مش بقول لك بقى عريس ولا ولا رشوة نصف ملك ملك الروم قال له لا انسى
انسى طبعا هيتجنن منه هيتجن عمل ايه بقى؟ عمل حاجة عجيبة امر بحبسه قال لهم احبسوه احبسوه هو قال يجيبها له الاول بالايه؟ بالاغراء ما فيش. ما ما لوش مدخل
قال لهم احبسوه حبسوه قل لهم جوعوه ما تدخلوش اكل ابدا. قعدوا ايام ما تدخلوش اكل. عشان كده باقول لكم بصوا اللي جاي ده بقى رسالة للمساجين اللي كانوا في صيدناية رسالة
اسرى آآ معارك رسالة اللي في سجون الاحتلال رسالة للناس الصلبة اللي في السجون الكل مظلوم في سجن رسالة للصامدين في وجه اعداء الله سبحانه وتعالى عبدالله بن حزافة انا اخترته النهاردة عشان المشهد دوت هيسبت كل دول. هيقول لي كل دول انتم صح. هيقول لي كل دول لقد كان لكم اسوة في عبدالله بن حزافة انتم خلفاء
عبدالله بن حزافة انتم تحملون راية ورسالة عبدالله بن حزافة هنيئا لكم هزا الشرف ويا رب نبقى زيكم. يا رب نقدر نبقى زيكم حزافة اتحبس في سجن ما دخللوش اكل تماما تماما. لغاية ما جسمه نشف
من قلة الماء وقلة الطعام ثم ادخلوا له لحم خنزير وخمر لحمة خنزير وخمر وعايز ايه عايز يشمت فيه. عايز يزله وعايز يقول لي اديك شربت اهو خمر وشربت لحمة وكلت على لحم الخنزير. فلم يأكل. لم يأكل. صمد
صمد لغاية كاد ان يموت الملك قال له انا مش عايزه يموت هاتوه. طلعوه بيقولوا خلاص مش بيتحرك وقال ما منعك ان تأكل وان تشرب بص يا عبدالغني حسام رد عليه قال له ايه؟ قال والله
والله اما الضرورة فانا اعلم في ديني ان الله قد احل لي ان اشرب الخمر وان اكل لحم الخنزير. ازا كنت مضطرا وهذا يحل لي في ديني ولكني كرهت ان تشمت في وتشمت في الاسلام والمسلمين
ايه ده كان حلال اشرب وحلال اكل ها فمن اضطر في مخمصة مجاعة غير متجانف لاثم ان الله غفور رحيم. قال له والله انا عارف ان يجوز لي ان انا اكل
كما كنت اشمتك بالاسلام والمسلمين رجعوه السجن رجع السجن دخلوا له اكل وشرب وبص خلوه ياكل كويس جدا. هو مش فاهم بقى بيأكلوه ليه ثم الملك الروم ده جاء بامرأة آآ عاهرة
وامرها ان تخلع ثيابها بالكامل ان تخلع ثيابها بالكامل عارية تماما وامرأة ان تدخل على عبدالله بن حزافة ووعدها بمبلغ ضخم ان هي فتنته دخلوه ايه ده؟ بيدخلوه يدخلوه على عبدالله حذيفة وهو في السجن ومقيد. خد بالك هو في السجن ومكبل ايديه الاتنين مربوطين بعض رجليه مربوطين ببعض
تخيل بقى تخش عليك امرأة عارية تماما وانت في السجن ومكبل مش بقى مسلا هتعرف تجري ولا استبق الباب ما فيش ما فيش اصل مش هتعرف تعمل حاجة انت قاعد وهتروح هي بقى ممكن بكده بهيئتها دي هتروح بقى تحضنك يعني انت بقى انت مش عارف هيحصل ايه
قال فدخلت عليه هي بقى بتحكي قالت فلم ينظر الي نظرة واحدة لم ينزر الي نزرة واحدة دول يجيله يمين يلف شمال يجيله شمال عايزاه لو شافها بس ممكن يتفتن
تجي له كده تيجي له كده تقول ما شافنيش. ما شافنيش من اول ما دخلت لغاية ما طلعت هو ما شافنيش خالص بتقول فانقضيت عليه عشان امسكه امسكه عشان هي عايزة تحضنه يعني. بالعافية وحتقبله بالعافية
عايزة فلوس مش عايز يجي مش عايز ييجي بمزاجه اللواء هتعتدي هي اللي هتعتدي عليه بقى انت متخيلين يعني بتقول فوالله لقد قفز بقيوده دول بقى بيجري بيجري في الاوضة
بالقيود شايل قيود وسلاسل تقيلة دول بيجري قدامي تقول انا مش مش عارف امسكه بيجري وبينط بسرعة وكل ما تيجي له من ناحية يروح ناطط ويجري قعد يجري منها في الزنزانة لغاية ما هي تعبت
تعبت تخيل واحدة عارية تماما بتجري ورا راجل مقيد بسلاسل سقيلة ولا بص لها ولا مرة ولا قدرت تلمسه. ما وصلتش ان هي لمسته طلعت طلعت يا يائسة دول هي بتقول
هل ادخلتموني على بشر ام ادخلتموني على حجر؟ هي ما شفتش النموزج ده في حياتها يا جماعة. انا ما شفتش كده. دي امرأة متعودة الراجل بييجي في سانية هل ادخلتموني على بشر
ام ادخلتموني على حجر؟ والله ما نزر الي نزرة منز دخلت عليه ايه ده ايه ده! ايه ده! ها ايه ده الشاب اللي بيقول لك الفتن ومش الفتن والنساء وبتاع والميديا بقول لك آآ
ده ده ده قصة يوسف عليه السلام قدامنا تمام وده اسير يعني تحت طوعهم كمان ما عرفتش توصل له ها الاخت اللي بتستجيب بسرعة مجرد فتنة حد كلمها ولا تروح عاملة كلام ودردشة واعنف
في كلام مخالف والموضوع اتطور لحبه وبقى تعلقنا ببعضه مش عارفين نسيب بعضه تقول لك اصل انا مش قادرة شوفوا يا جماعة السجون. الناس اللي طالعين منها عاملين ازاي. استحقر اللي انت فيه. عيب. مش قادرين نصبر على على فتن يعني اقل من كده بكتير. شايفين قدوات
رهيبة حوالينا عبدالله بن حزافة يا جماعة نموزج لانسان يعني بلغ المنتهى في الصلابة امام الفتن لم ينزر الى المرأة نزرة واحدة له بيحب ربنا. انا قلت لك هو عبدالله ابن حزامة جاي منين؟ واحد عقيدة صلبة جدا
الاخرة خير وابقى اتنين حب الله حب رهيب لله ملئ قلبه وبالتالي اي محبوب اخر هيؤدي حبه الى ان نخسر ربنا والله ابدا ادوس عليه برجليا فمن وجد الله فماذا فقد؟ ومن فقد الله فمازا وجد
تعلق عجيب بالدار الاخرة انت شايف مهما كانت حلوة البنت دي حلوة الجنة احلى لو رحت للبنت دي اخسر الاحلى منها الجنة ها هيعذبوني زي ما هنشوف دلوقتي هنشوف دلوقتي هيعملوا معه ايه؟ العكس بقى هتعزبني
عزاب النار اسوأ تمام؟ ايه الفتنة ايه؟ بنات؟ لا الجنة احلى. مش هاخسر الجنة عشان شوية بنات. مش هاخسر الجنة عشان العلاقة مع ولد ها ايه اللي هتأزوني هتشمتوا هتشتموني هتسخروا من التزامي هتسخروا من حجابي هتضيقوا علي مش هتنزلوني من البيت مش مشكلة
النار اسوأ من نار جهنم اشد حرا لو كانوا يفقهون هو بقى ماشي بالدماغ ديت الدنيا هادية معه خالص ولا له مدخل طالما اخلصت لله كزلك لن يصرف عنه سوء الفحشاء انه من عبادنا ليه
المخلصين المخلصين وفي قراء المخلصين. لذلك قيل يا نفس اخلصي تتخلصي يعني ايه اخليص تتخلصي؟ احيانا بنقول الكلام واحنا مش فاهمينه. اخلصي يعني اجعلي كل مرادك وجه الله طيب بقى كل مرادي هو وجه الله
اي حاجة هتيجي مش هتلاقي لها مدخل. لان الشيطان بيشتغل على ايه؟ ان انت جوة في مرادات غير الله. عايز الدنيا عايز نسوان عايز آآ حب عايز علاقات فبيلاقي حاجات بيعرف يخش لك منها. طب هو دخل ما لقاش غير ربنا
هيعمل ايه ولا حاجة مش هيلاقي حاجة. عشان كده بيقول لك يا نفس اخلصي تتخلصي الشيطان ما لوش مدخل بقى عليك خلاص مش لاقي لك تمام الراجل زهق قال لك طب تعال لي بقى. قالوا لي طلعوه لي بقى
طلعوه وراح صلبه صلبه على جزع نقل شجر واجاب رامي ماهر وقال له انا عايزك قال له انا هقتلك قال له اقتلني. لا عندك اعمله ولي متم او قتلتم هنروح فين يعني؟ لا الى الله تحشرون
تمام ما يفعل اعدائي بي؟ انا جنتي في صدري بستاني في قلبي. ان قتلوني قتلي شهادة في سبيل الله. ان حبسوني حبسي خلوة. ان نفوني نفي سياحة الناس اللي الصلبين اللي كانوا في السجون
سجني خلوة نفي سياحة هات لي شهادة. انا ما بخسرش حاجة انا ما بخسرش حاجة انا لو قاعد في غزة متقطع وفي خيمة وتحت المطر ومش لاقي اكل انا ما بخسرش حاجة. لان ما خسرتش ربنا
طالما ما خسرتش ديني ما خسرتش حاجة طالما خسرتش ديني يبقى انا ما خسرتش حاجة ان كل دوت مجرد ما اموت هيبقى فيه العوض والموضوع منتهي الموضوع منتهي وما عند الله خير وابقى. وهي ايامه هتعدي
ولئن متم او قتلتم لين الله تحشرون. انا ما بخسرش مع ربنا ابدا. وكل ده في العداد بيعد اجر قال له اقتلني قال لرامي ايه قال له ما تقتلوش ارم قريبا من بدنه
قال له اضرب بس ما تضربش فيه على طول بقى اللي رامي يضربه بسهام ورا بعض. انت متخيل يا جماعة انا دماغي هتسيح من الصلابة. انت متخيل قاعد يرميه باسهام واحدة تيجي له هنا. واحدة هنا. واحدة هنا
ده هنا واحدة هنا واحدة هنا واحدة هنا هنا هنا ولا واحدة كله بييجي جنب رقبته جنب ودانه فوق راسه بالظبط تحت باطه وقعد يرمي فيه كده وعبدالله بن حزافة ولا كأنك ولا كأن في حد ما بيرمي
كمية صلابة عجيبة. اللي هو كده ولا اتهز وهو يقول لي تتنصر اللي عندك اعمله اعلى مفخخة اركبه تمام الراجل كان هيتجنن منه. راح نزله من على الصلب وبعد كده جاب قال لك هو الحل قال له طب الحل بقى جاب قدر كبير. قدر كبير
واوقت فيه نار هائلة لغاية ما احمر الكدر بقى احمر نار حط فيه زيت مغلي وجاب احد اسار المسلمين ورماه في الايه في القدر دوت مزاب باب قدام عبدالله بن حزيفة داب
فبكى عبدالله بن حزافة فالراجل قال لك خلاص خلصت وقع اخيرا هيتنصر بكى قال له ما يبكيك قال ابكي لامرين اما الاول فان الذي القيته في النار كان صديق لي
وكنت انا وهو نتنافس في الاخرة ونتسابق في الاخرة من منا يدخل الجنة اولا ووالله كان صاحبي لو صلى ركعتين بالليل كنت اصلي ثمانية ولو صام يوما كنت اصوم يومين
رجاء اسبقه الى الجنة وها هو قد سبقني وزهب اليها قبلي وفاز علي هذا اول ما يبكيني ومش فكرة فراق صاحبي. هو صاحبي هيروح الجنة مش مشكلة. هنتقابل هناك مش مشكلة بس هو سبقني. هو انا كنت متنافس معه
كان عندي امل ان انا اسبقه بس هو سبقني خلاص قال واما الثانية ان لي نفس واحدة نفس واحدة تموت في سبيل الله ان لي نفس واحدة تموت في سبيل الله
والله وددت ان لي انفس بعدد شعر رأسي وددت لو ان لي انفس بعدد شعر رأسي تلقى في النار واحدة بعد واحدة بعد واحدة في سبيل الله تعالى اوف انت فين يا عم؟ انت فين؟ الراجل هيتجنن الراجل هيتجن
الراجل حيتجن منه ايه يا عم مش كده يا اخي! مش كده ايه الصلابة دي فبيقول انا انا انا ببكي عشان هموت مرة هو انت مشكلتك مش في الموت؟ لأ انا مشكلتي هموت مرة بس. انا نفسي اموت كتير كتير كتير. ما هو واحد متربي يا جماعة لا تسمعني واسمع الله
شوفتوا كلمة النبي عليه الصلاة والسلام دي عملت ايه في البني ادم خلقت شخصية جبارة ما لهاش حل صخرة ما بتتهزش قال له كان نفسي عندي عدد انفس بعدد شعر راسي تموت في سبيل الله
يا جماعة رسالة لكل مبتلى عبدالله بن حزافة رسالة لكل مسجون عبدالله بن حزافة رسالة لكل مهدد بقتل عبدالله بن حزافة رسالة لكل مريض عبدالله بن حزافة. رسالة لكل واحد بيضطهد في التزامه. عبدالله بن حزافة
ده بيتمنى الموضوع اتعمل فيها مية ستميت مرة عشان اقول يا رب فيك يا رب. فيك يا رب ستميت مرة فيك الراجل يأس الراجل جاب اخره قال له انهار بقى انهار بدأ ينهار
وطبعا شكله بقى وحش جدا. قدام كل اتباعه حصل ايه بقى؟ قال له تقبل رأسي واخلي سبيلك خلاص هو نسى موضوع النصرانية ده موضوع التنصر ده نساه خالص. هو دلوقتي بيفاوضوا على ايه؟ تخيلوا وصل لايه
قال له تقبل رأسي ابوس دماغي بس واسيبك. تبوس دماغي بس واسيبك بس عشان منظري قدام الناس بقى زبالة قال له تقبل رأسي واخلي سبيلك قال لا قال فما تريد
قال اقبل رأسك وتطلق سراح جميع اسرى المسلمين قال نعم انا موافق فقبل رأسه رضي الله عنه وارضاه فاطلق الرجل جميع اسرى المسلمين تلتميت اسير رجع بهم واعطى تلاتين الف دينار
وتلاتين جارية وتلاتين عبد تاني ادى له التلتميت اسير وادى له تلاتين الف دينار وادى له تلاتين جارية وتلاتين عبد. هدية من انبهرو به زلك الامام الزهبي الامام الزهبي يعلق بيقول ولعل هذا الرجل قد اسلم
لانه لا يتصور انه قد بالغ في اكرام عبدالله بن حزافة الا انه تأثر به واسلم ولو سرا انت متخيل يا ايمان زبي بيقول يبدو انه اسلم. مش ممكن يكون سابه وادى له كل الهدايا دي الا ان هو فعلا الراجل هزه. هزه من جوة ايه ده يا جماعة؟ زي ما احنا شفنا الناس اللي اسلموا
بسبب غزة فاكرين؟ اتكلمنا عنه قبل كده. الناس اللي في الغرب اسلموا بسبب غزة. قال لك ما فيش كده. يعني مش ممكن حد بالصلابة دي الا يكون صح وناس اتأسرت واسلمت
يقال ان هزا الرجل اسلم ادى له كل الهدايا ديت. شوفوا يا جماعة سباتك سبات لغيرك دايما بنقول للاخت والاخ اسبت عشان في ناس بتابعك انت مش واخد بالك اسبت عشان في ناس بتابعك
ومستنياك هتشوف انت هتعمل ايه لو التجربة بتاعتك نجحت هيجوا وراك هم اضعف من ان هم يبدأوها اوعى يشوفك لاختها سبتت الاخر ولا لأ؟ الاخ هاته اتهز ولا ما اتهزش؟ انت بتعدي وبتكمل في ناس بتيجي وراك وانت مش واخد بالك
حساباتك مش انت بس. انت بتسبت عشاني وعشان غيري انت الوحيدة المنتقبة في الدفعة. التجربة دي احنا مستنينها. وبنات كتير مستنياها. انت الملتحي الوحيد في الدفعة. فيه ناس كتير عايزين يبقوا شبه بس اه مستنيين ده اول
واحد هيعدي ولا مش هيعدي خلي بالك خلي بالك سباتك سبات لغيرك اسبت عشان غيرك يحصلك رجع عبدالله بن حزافة لسيدنا عمر ومعه تلتميت اسير تلتميت اسير فالناس عرفوا القصة فالاول هم مش فاهمين اللي حصل فاللي عرفوه ان هو قبل رأس ملك الروم
الناس في الاول قالوا له يعني قبلت رأس ملك الروم وبتاع انت مش عارف انا شفت ايه بقى اللي حصل سيدنا عمر قال ايه بقى؟ عشان ايه؟ عشان يكرم عبدالله بن حذيفة السهمي
فقام عمر عبدالله بن حزيفة حكى له كل حاجة حصلت. فهم بقى عمر وقام وسط الناس وقال حق على كل مسلم حق على كل مسلم ان يقبل رأس عبدالله ابن حزافة وانا الذي سابدأ اولا فقام عمر رضي
رضي الله عنه وارضاه وقبل رأس عبدالله بن حزافة ثم قام جميع المسلمين الحضور وقبلوا رأس عبدالله بن حزافة واحدا بعد الاخر الله اكبر الله اكبر الله اكبر تمام؟ يعني ولله العزة ولرسوله وللمؤمنين. سبحان الله! من كان يريد العزة فلله العزة ايه؟ فلله العزة جميعا. الله اكبر
انتم عارفين عبدالله بن حزافة بعد كده عمل حاجة جامدة جدا. وحاجة احنا هنفرح بها اوي انا لغاية دلوقتي يعني احنا يعني آآ طبعا اللي بيتابعني فيه ناس كتير من مصر وفيه ناس من الشام اكيد دلوقتي بيتابعني ازن فيه ناس بتتابعني من سوريا لاول مرة
امان يعني في ناس ما كانوش يقدروا يفتحوا اللايف دوت ايام الطاغية البائد يعني فعايز اقول لكم مفاجأة. ان عبدالله بن حزافة بعد ما خلص بقى القصة دي كلها راح مع عمرو بن العاص بامر من عمر الخطاب واشترك في فتح الشام ومصر
الله لا انا فخور جدا والله ان انا مصري. علشان البلد دي دخلها يوم من الايام عبدالله بن حزيفة بس ودخل الشام كلها تمام هشام اردن فلسطين كله كله. تمام؟ سوريا عمرو بن العاص وكان في جنده المميزين جدا وهنشوفه ازاي كان حاجة كبيرة قوي في
في عند عمرو بن العاص عبدالله بن حزافة. عبدالله بن حزافة فتح الشام وشارك معه آآ مع عمرو بن العاص. عمرو بن العاص فتح مصر وكان شارك معه آآ عبدالله بن حزافة
آآ بعد كده آآ عمرو بن العاص وجه عبدالله بن حزافة آآ عمرو ابن العاص بعد كده راح فتح الاسكندرية. وطبعا انتم عارفين ان انا من الاسكندرية ففي خبر سعيد للاسكندرانية كلهم. احنا قلنا عمرو بن العاص فتح الاول ايه حصن بابليون في مصر. وبعد كده فتح عين شمس
تمام؟ وبعد كده وجه توجه الى الاسكندرية وفتحها ايه اللي حصل بقى لما فتح الاسكندرية اللي هي مدينتي الجميلة استخلف عليها عبدالله بن حزافة الله الله يبقى اول حد حكم اسكندرية مين
اول حد حاجة من اسكندرية اللي هي بلدي الحبيبة عبدالله بن حزيفة بشرى لكل الاسكندرانية يعني عمرو بن العاص وكان معه عبدالله بن حزافة وجيشهم راحوا فتحوا الاسكندرية فكده خلاص هو هيروح بقى يعمل مهمة تانية ساب مين بقى حاكم اسكندرية
عبدالله بن حزافة اول حاكم في الاسلام للاسكندرية شكرا. هنيئا للاسكندرانية زيي. راح بقى عمرو ابن العاص كمل بقى ايه وانصرف الى الفسطاط بعد كده حصل آآ حصل آآ ان اسكندرية لما مشى عمرو بن العاص ومعه الجيش بتاعه كان فضل آآ المسلمين اللي كانوا موجودين في اسكندرية ما كانوش كتير
فده غر آآ قسطنطين كان قسطنطين ملك الروم وقتها تمام؟ فبعت آآ جيوش ومراكب بعد تلتميت مركب لاستعادة الاسكندرية. طبعا اسكندرية لها شأن عند طبعا الايه؟ عند الروم فبعد تلتميت مركب لاستعادة الاسكندرية فيعني في الاول استعادوها وبعد كده المسلمين فتحوها تاني. يعني استعادوها في الاول وبعد كده
فتح المسلمين تاني وطردوا الروم تاني فاتفتحت مرة وبعد كده اتاخدت وبعد كده اتفتحت تاني وكل دوت والبطل عمرو بن العاص وعبدالله بن حزافة مشاركين في ولكن اذ يكفينا فخرا ان عبد الله بن حذيفة اول من حكم من المسلمين مدينة الايه؟ الاسكندرية. ظل عبدالله بن حزافة يعبد الله عابدا قانتا زايد
مضى امضى آآ زمن عمر كله رضي الله عنه وارضاه وعاش الى خلافة عثمان. ولكن مات في خلافة عثمان رضي الله عنه وارضاه. ومات هزا البطل اللي احنا قلنا سميناه رجل المستحيل
عرفتم ليه سميتم رجل مستحيل؟ هل يستحق عبدالله بن حزيفة لقب راجل مستحيل ام لا مازا تراهم؟ اكتبوا لي في التعليقات. ما رأيكم في عبدالله بن حزافة؟ هل هو فعلا رجل العقيدة الصلب الصامد؟ رجل مستحيل بجد. هذا صاحب المهمات الصعبة جدا
المستحيلة المستحيلة جدا ولا لأ اتعلمنا منه ايه استفدنا منه ايه هل كان فعلا زي ما قلت لكم في البداية هو نموزج رمز لكل من يريد السبات في اي باب من الابواب. كل الابواب الشهوات الدنيا الفتن الصلابة السبات على الدين عدت على عبدالله بن حزافة. فكان نعم
لنا جزاه الله خيرا. فعلا الدرس ده انا اخترته ليكون متناسق مع احداس سوريا وغزة والكلام دوت يا رب يبارك في بلاد المسلمين ويحفز بلاد المسلمين. ويتقبل منا ومنكم صالح الاعمال ويرضى عنا وعنكم. جزاكم الله كل خير. اشوفكم على خير في لقاء قادم بازن الله سبحانه وتعالى. سبحانك اللهم ربنا وبحمدك اشهد ان لا اله الا انت استغفرك واتوب اليك. السلام عليكم ورحمة الله